19. 2. 75 De Europæiske Fællesskabers Tidende Nr. L 45/19 II (Retsakter hvis offentliggørelse ikke er obligatorisk) RÅD RÅDETS DIREKTIV af 10. februar 1975 om indbyrdes tilnærmelse af medlemsstaternes lovgivninger om gennemførelse af princippet om lige løn til mænd og kvinder (75/117/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til forslag fra Kommissionen, under henvisning til udtalelse fra Europa-Parlamen- tet (1), under henvisning til udtalelse fra Det økonomiske og sociale Udvalg (?), og ud fra følgende betragtninger : Gennemførelsen af det i artikel 119 i traktaten om- handlede princip om lige løn til mænd og kvinder udgør en integrerende del af fællesmarkedets opret- telse og funktion ; medlemsstaterne må i første række sikre gennemførel- sen af dette princip ved hjælp af egnede administrativt eller ved lov fastsatte bestemmelser ; Rådets Resolution af 21. januar 1974 om et arbejdsmar- kedsmæssigt og socialt handlingsprogram (?) fastslår, såvel med henblik på en udjævning af arbejds- og leve- vilkårene på et stadigt stigende niveau som på en afba- lanceret økonomisk, arbejdsmarkedsmæssig og social udvikling inden for Fællesskabet, den fortrinsberetti- gede stilling, der tilkommer foranstaltninger til fordel for kvinderne for så vidt angår adgang til beskæfti- gelse, faglig uddannelse og forfremmelse samt arbejds- vilkår, herunder aflønning ; (!) EFT nr. C 55 af 13. 5. 1974, s. 43. (?) EFT nr. C 88 af 26. 7. 1974, s. 7. (?) EFT nr. C 13 af 12. 2. 1974, s. 1. det er formålstjenligt at udbygge basislovgivningen med regler, der tilsigter at lette lighedsprincippets gen- nemførelse i praksis, således at alle Fællesskabets ar- bejdstagere kan opnå beskyttelse på dette område ; trods de bestræbelser, der er udfoldet for at gennem- føre den på medlemsstaternes konference vedtagne re- solution af 30. december 1961 om udligning af for- skelle i løn til mænd og kvinder, gør sådanne forskelle sig stadig gældende fra medlemsstat til medlemsstat, og det er derfor vigtigt, at en indbyrdes tilnærmelse af de nationale bestemmelser til gennemførelse af lige- lønsprincippet finder sted — | UDSTEDT FØLGENDE DIREKTIV : Artikel 1 Det i artikel 119 i traktaten omhandlede princip om lige løn til mænd og kvinder, i det følgende benævnt »ligelønsprincippet«, indebærer, at for samme arbejde eller for arbejde, som tillægges samme værdi, afskaffes enhver forskelsbehandling med hensyn til køn for så vidt angår alle lønelementer og lønvilkår. Især når et fagligt klassifikationssystem anvendes for løntastsættelsen, må dette system bygge på samme kri- tericr for mandlige og kvindelige arbejdstagere og ind- rettes således, at det udelukker forskelsbehandling med: hensyn til køn.